Fadrí | Guia d'Espècies\nEl fadrí és un peix que té coloració diferent segons si és mascle o femella (dicromatisme sexual). Les femelles són de color marró-verdós amb una línia vertical fosca a cada escata i cinc bandes verticals blavoses. Els mascles tenen el cap vermell fosc amb taques blau cel. Just darrere de l’aleta pectoral té una banda vertical blava, vorejada de vermell. Té el cos allargat i comprimit, el cap ovalat i afilat. El seu musell és curt amb boca curta, terminal i amb llavis gruixuts. L’aleta caudal està truncada en els individus joves, però en els adults té forma de mitja lluna i amb lòbuls allargats. La seva mida màxima és de 20 cm.\nLes femelles i els joves acostumen a formar grups petits, els mascles però són solitaris, excepte a l’època de cria que es veuen vigilant gelosament el seu harem. Aquesta espècie és una nedadora molt hàbil i incansable. Quan arriba el capvespre, els peixos s’enterren lateralment en els fons sorrencs gràcies a sacsejades vigoroses de la cua, per passar així la nit.\nMengen mol•luscs petits i crustacis. I, per tant, són carnívors.\nLa seva reproducció és ovípara. Són hermafrodites seqüencials: existeix una transformació sexual de femelles a mascles, que comporta un canvi de color. El fet que es produeixi un canvi de femelles a mascles, i no al revés, té un avantatge: sempre hi ha un gran nombre de femelles joves i petites, capaces de produir una gran quantitat d’ous. El nombre de mascles més vells i grans és considerablement menor a causa del perill dels depredadors. No obstant això, com que la quantitat d’espermatozoides produïts per un mascle és superior a la quantitat d’òvuls produïts per la femella, un mascle pot fecundar nombroses femelles.\nEls fadrins habiten fons rocosos amb creixements d’algues i praderies marines; des de les aigües superficials fins als 50 m.\nEs troba a l’Atlàntic oriental, des de Portugal fins al golf de Guinea. A la Mediterrània és més freqüent a la part meridional.\nEls exemplars joves i les femelles es dediquen a netejar de forma regular altres peixos.


Bloc PTOP » El DPTOP inicia els treballs d’extracció de les embarcacions enfonsades als Canals de Santa Margarida de Roses\nBloc PTOP » El DPTOP inicia els treballs d’extracció de les embarcacions enfonsades als Canals de Santa Margarida de Roses RSS\nEl Departament de Política Territorial i Obres Públiques ha iniciat aquesta setmana els primers treballs d’extracció de les embarcacions enfonsades als Canals de Santa Margarida de Roses. En total, s’han inventariat un total de 16 embarcacions a extreure, entre les zones de Port Canadell, Port Rodó i el Gran Canal.\nEls treballs consistiran principalment en l’enretirada de les embracions enfonsades i d’altres objectes trobats mitjançant grues, i el posterior desballestament dels vaixells. D’altra banda, es preveu el reciclatge i el lliurament dels residus corresponents als abocadors autoritzats. Els treballs d’enretirada dels vaixells tindran un cost de 33.500 euros.\nUn cop nets els canals, d’aquí unes tres setmanes, es procedirà a l’abalisament de la zona del canal, per tal de millorar les condicions de seguretat de la marina. Aquesta actuació té un pressupost de 43.000 euros.\nMillora del paviment del moll\nD’altra banda, aquest estiu el DPTOP ha finançat actuacions de millora als canals, per tal de garantir la seguretat i la funcionalitat de la marina, tant pels vianants com pels navegants. Els treballs han consistit en la reparació del paviment del moll adossat al dic de recer de la bocana dels canals, on hi havia algunes esquerdes. L’actuació va finalitzar el passat mes d’agost i ha tingut un cost de 7.500 euros.


Trend Micro Partner | Certificacions i Partners d’IPM, a Ricoh Company\nTrend Micro és una companyia japonesa líder mundial en programari i solucions de seguretat, que centra els seus esforços en fer que el món sigui segur per a l’intercanvi d’informació digital. Des de l’any 2001, la multinacional apareix de forma constant com a líder en el quadrant màgic de Gartner, demostrant així que la seva estratègia, tecnologia i serveis de suport constitueixen un sòlid indicador de confiança.\nIPM, a Ricoh Company, és ‘Gold Partner’ de Trend Micro i atresora l’especialització d’’Hybrid Cloud Security’. Així mateix, compta amb tècnics certificats en Deep Security, en Officescan i disposa d’un dels únics quatre tècnics certificats en Tipping Point a Espanya. Això significa que la companyia és capaç, no només de proporcionar les solucions que requereixen els negocis dels clients sinó també de facilitar el desplegament i la gestió dels seus projectes de seguretat, tant físics com virtuals.\nIPM, a Ricoh Company, i Trend Micro gaudeixen de sòlides aliances amb Dell EMC i amb VMware. Aquest lligam permet a IPM, a Ricoh Company, garantir la integració de la seguretat en tots els serveis core dels clients. D’aquesta manera, la seguretat no té per què incorporar-se en última instància. La companyia proposa integrar-la en les etapes inicials per a una màxima eficiència.\nGràcies a les solucions de la multinacional asiàtica, IPM, a Ricoh Company, protegeix els serveis productius dels clients accelerant la seguretat en els seus projectes de transformació digital sense alentir-los i sense perdre oportunitats en el mercat. Tot això gràcies a diverses característiques que conformen una visió única i puntera en termes de seguretat:\nAutomatismes per a la prevenció, la detecció i la resposta.\nAutomatització i orquestració.\nExperiència d’usuari positiva.\nMinimització dels falsos positius.\nGran precisió de detecció.\nIPM, a Ricoh Company, ofereix una àmplia gamma de solucions de Trend Micro. No obstant això, la companyia incideix en dos productes amb característiques guanyadores en el mercat:\nDeep Security. Es tracta d’una solució d’agent únic per protegir els sistemes productius allà on es trobin. Pot desplegar serveis nous, al ritme que el negoci demanda, sense demores provocades pels requisits de seguretat i pot moure les càrregues de treball entre diferents proveïdors sense preocupar-se de desplegar cada vegada la solució de seguretat. Deep Security és la solució capaç d’oferir protecció instantània, de forma automàtica, i dotar de visibilitat total a la infraestructura, ja sigui al centre de dades o al cloud públic.\nDeep Discovery Inspector. És un dispositiu de protecció en format físic o virtual que proporciona visibilitat i intel·ligència a tota la xarxa per tal de detectar tant atacs dirigits com amenaces avançades i respondre a ells. La solució supervisa tots els ports per analitzar pràcticament tot el tràfic de xarxa, fet que li proporciona la màxima protecció disponible. Obtenir visibilitat del que està succeint dins de la xarxa del negoci ajuda a les companyies a detectar i a frenar a temps les amenaces de seguretat.


Curs de canvis en la formació dels monitors i directors en el lleure - ACPJ - Associació Catalana de Professionals de Joventut\nCurs de canvis en la formació dels monitors i directors en el lleure\nadmin\ton 4 d'octubre de 2013\nL’1 d’octubre entrava en vigor la nova normativa que modifica la formació dels monitors i directors d’educació en el lleure que substitueix la de fins ara vigent, de l’any 1985.\nAquest nou ordre actualitza el contingut i la metodologia dels cursos de monitor/a i de director/a d’activitats d’educació en el lleure infantil i juvenil i ha fet un canvi substancial per tal d’adaptar-se a la nova realitat dels Certificats de Professionalitat (reconeixement de les competències per a exercir una professió, reconegudes per l’administració laboral, i valides a l’Estat).\nLa qualificació professional del monitor passa a denominar-se ‘Dinamització d’activitats de lleure educatiu infantil i juvenil’ i el curs respectiu s’augmenta de 275 a 310 les hores de formació, que es distribueixen en 150 de teòriques i 160 de pràctiques. En el contingut s’inclou els temes: activitats d’educació en el lleure infantil i juvenil, processos grupals i educatius en el lleure infantil i juvenil i tècniques i recursos d’animació en activitats de lleure.\nI en el curs per obtenir la qualificació professional de ‘Direcció i coordinació d’activitats de lleure educatiu infantil i juvenil’ (de director/a), el nombre d’hores passa de 370 a 410 (290 de teòriques i 120 de pràctiques). I en el contingut d’aquest s’inclouen els temes: processos grupals i educatius en el lleure infantil i juvenil; tècniques i recursos d’animació en activitats de lleure; planificació, organització, gestió i avaluació de projectes educatius en el lleure infantil i juvenil, i coordinació i dinamització de l’equip de monitors i monitores.\nD’altra banda, i en el marc europeu, s’han creat els certificats de professionalitat per exercir com a monitor/a o director/a del lleure, amb les mateixes denominacions de qualificació professional anterior. Aquests certificats són expedits pel Servei d’Ocupació de Catalunya (SOC). Aquests certificats validaran les dues qualificacions (amb les mateixes denominacions que en les qualificacions-cursos),\nLa Direcció General de Joventut ha editat una guia, que s’adreça a les 30 escoles d’educació en el lleure que té reconegudes, per facilitar l’adaptació als nous continguts i metodologies. Aquests centres han de lliurar el seu projecte d’adaptació a la nova normativa perquè Joventut en faci el seguiment i control durant el 2013.\nConsulteu el web de la Direcció General de Joventut la guia de les 30 escoles i més informació\nSOC – Certificats de professionalitat\nL’Educació en el Lleure i la Informació Juvenil en els nous Cicles de Formació de Grau Superior\n(ho informàvem fa un any)\nPrevious: Previous post: Dinamitzador/a de participació juvenil per tal de cobrir una baixa a Palau-solità i Plegamans\nNext: Next post: 1 plaça de Tècnic d'ensenyament, infància i joventut a l’Ajuntament de Sentmenat


AVANTATGES SOBRE L'ESTAMPACIÓ DIGITAL - SATEX 81 / SET-96\nAVANTATGES SOBRE L’ESTAMPACIÓ DIGITAL\nÉs una de les principals avantatges de l’estampació digital d’última generació, ja que amb aquesta tecnologia podem realitzar als nostres clients les seves col·leccions de dibuixos i colorits en un temps que altres tipus d’estampació no permeten.\nAl poder realitzar un número quasi il·limitat de colors per dibuix, aconseguim una riquesa que altres estampacions no poden, ja que estan limitades a un número específic de colors pel sistema que utilitzen. El perfil i la imatge dels dibuixos arriba a ser pràcticament real.\nAl ser estampació digital, ens permet no posar mínims de metres als nostres clients, podent així realitzar les seves mostres i posteriorment les seves comandes amb la major exactitud i obtenir menys pèrdues i stocks possibles.\nL’estampació digital cada dia és més sostenible amb el medi ambient pel tipus de tintes que s’utilitzen i el mínim residu que arriben a produir.


L'IPC interanual baixa dues dècimes al mes de maig per l'abaratiment dels aliments\nRespecte al mes d'abril els preus no es mouen\n2 min. MADRID 30/05/2014 11:28\nL'índex de preus de consum (IPC) es va mantenir sense canvis al maig respecte al mes d'abril, però va reduir dues dècimes la seva taxa interanual, fins al 0,2%, a causa de l'abaratiment d'aliments i begudes no alcohòliques. Així, l'IPC interanual encadena dos mesos en positiu després de la taxa negativa del 0,1% que va registrar el mes de març passat, segons l'indicador avançat sobre l'evolució dels preus a Espanya publicat aquest divendres per l'Institut Nacional d'Estadística (INE).\nAmb la dada del cinquè mes de l'any, ja en són nou els mesos en els quals l'IPC interanual es mou en taxes molt baixes, d'unes dècimes. L'últim mes en el qual els preus van registrar una taxa més habitual per a l'economia espanyola va ser el d'agost, quan l'IPC es va situar en l'1,5%. A partir d'aquí, en part per 'l'efecte esglaó' de la pujada de l'IVA aplicada el 2012, l'IPC va donar un important baixada.\nEstadística ha atribuït la retallada interanual de l'IPC el maig al descens dels preus en els aliments i begudes no alcohòliques, davant de la pujada que van experimentar en el mateix mes del 2013. En qualsevol cas, caldrà esperar a la dada definitiva d'inflació, que l'INE publicarà el 13 de juny, perquè les xifres avançades avui són només orientatives.\nEn taxa mensual (maig sobre abril), els preus es van mantenir sense canvis, davant de l'increment del 0,2% que van experimentar el maig de 2013 o el descens del 0,1% del mateix mes del 2012. Per la seva banda, l'índex de preus de consum harmonitzat (IPCH) es va situar el maig al 0,2%, una dècima per sota de la taxa anual registrada l'abril (0,3%). En taxa mensual, l'IPCH no va experimentar variacions al maig.


Finestra oberta: Per la castanyada, panellets\nHi ha dies que tornes de la feina més content que de costum. A vegades, hi ha alguna activitat que fas, que sigui pel que sigui, esdevé encara més especial i en gaudeixes plenament.\nAvui ha estat un d'aquells dies. A l'hora de matemàtiques estàvem fent un treball de la castanyada. Com cada any fem panellets i aprofitem l'avinentesa per fer càlculs amb aquests. Des de calcular la quantitat d'ingredients que han de portar per fer panellets per a tota l'escola, a partir d'una recepta que han trobat per Internet per a poques persones, al preu que costarà cada cosa i així poder-ho repartir de manera justa i equitativa. És un treball força vivencial i significatiu, perquè d'allò que ells calculin, farem els panellets i repartirem les despeses entre les famílies.\nEstàvem fent diferents càlculs, els nens i nenes agrupats de diverses maneres, grups diferents tant en quantitat de membres com d'edats -de tercer a sisè de primària-, quan, un moment que no havia de donar un cop de mà a un o altre, he alçat el cap i he vist que tots, potser només era aquella estona, però ha coincidit que eren tots, estaven immersos en el càlcul. Estaven capficats en el problema. Parlant i debatent en grupets l'estratègia per resoldre'l. Estaven fent matemàtiques de manera distesa, col·laborativa i diria que fins i tot, molts s'ho estaven passant bé. Per uns instants he vist que molts d'aquells infants, en aquell moment, si els hagués preguntat si els agradava el que feien, és a dir calcular, fer matemàtiques, la primera resposta hauria estat que sí. La resposta espontània, sense passar pel filtre dels tabús i en veure això, he pensat que no hi ha àrees més o menys divertides, sinó que hi ha activitats i situacions més o menys atractives.\nAvui, m'ho he passat molt bé i crec que ha estat un matí molt ben aprofitat.\nPublicat per Sergi a 23:20


Trilocale II Peccioli Itàlia - Ofertes d'hotels amb els MILLORS DESCOMPTES EN LÍNIA\nMés informació sobre Trilocale II\nConvenientment situat a Peccioli, Trilocale II és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Peccioli. L'hotel ofereix accés a una gran gama de serveis, inclosos aparcament de cotxes, habitació familiar.\nTotes les instal.lacions per als clients, ofereixen comoditats destinades a assegurar tot el comfort possible. Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com piscina exterior, parc infantil, ping pong, jardí. Amb una localització ideal i amb comoditats imbatibles, Trilocale II no troba competidors en cap categoria.


Pantalla Hall » l'Alternativa 2011\nDidàctiques de la imatge\nPantalla Hall es presenta com l’espai més eclèctic de l'Alternativa, amb una programació on se succeeixen projeccions de films amb les respectives presentacions per part de cineastes, distribuïdores i programadors.\nÉs un espai de programació obert a tots a través de finestres per on entren els nous aires del cinema independent: animacions, ficcions, documentals, híbrids i tota mena d’experiments de laboratori. Programacions al voltant de determinades temàtiques, així com aportacions creatives, exploracions tècniques o retrospectives de zones geogràfiques concretes... sempre amb la voluntat de donar visibilitat als autors i a treballs exclosos del cinema comercial.\nPantalla Hall ofereix hores d’intensa programació diària i de manera gratuïta. És un espai dedicat a l’experimentació de la programació i dels contextos, un lloc que dóna suport i promou la mescla d’ambients i que, sobretot, consolida la idea de festival com a espai de celebració.\nJa podeu trobar tota la programació de Pantalla Hall de l'Alternativa 2011: l'Alternativa proposa, Intercanvis, Didàctiques de la imatge, Presentem i Pantalla lliure.


Tranquil·la cala, de sorra i còdols, a la qual es pot accedir des del camí de ronda que uneix l’Ametlla de Mar i l’Ampolla o amb cotxe des del pàrquing de la urbanització Roca Daurada. No acostuma a estar molt concorreguda.\nLa cala Bon Caponet és un petit i acollidor redós situat al sud de l’Ametlla de Mar, en una zona d’arbredes prop de l’urbanització Roca Daurada. Gaudeix d’un grau d’ocupació baix, fet que la fa idònia per a tots aquells que fugin del turisme més massiu. Té 53 de llargada i poc més de quinze d’ample i està formada per una barreja de sorra daurada i còdols, amb aigües tranquil·les i de fàcil accés. Disposa de servei de dutxes i d’un restaurant pròxim, a més d’un aparcament, que es troba a la mateixa urbanització.\nEs tracta d’una destinació habitual per als senderistes, ja que està integrada en el camí de ronda que uneix els municipis de l’Ametlla de Mar i l’Ampolla. També forma part de la concorreguda i extensa ruta GR 92, l’anomenat sender Mediterrani, que creua Catalunya per la franja litoral des de Portbou fins a Ulldecona. Els amants dels esports nàutics, i especialment de la vela, poden acostar-se al port esportiu de Calafat, a només tres quilòmetres de Bon Caponet.\nAdreça:Carrer Mimosa, s/n\nAdreça: Carrer Mimosa, s/n


La seva desaparició durant mesos fa que circulin tota mena de rumors sobre l'estat de Fidel Castro\nDes de fa mesos que no hi ha imatges de Fidel Castro, i manté un silenci del tot inhabitual. No publica articles a la premsa i ni tan sols va felicitar Hugo Chávez per la seva reelecció. Això ha fet que s'hagin generat molts dubtes sobre l'estat de salut de l'expresident cubà, de 86 anys. Ara, el règim ha intentat desmentir els rumors i ha presentat una carta com a prova de vida.\nRedacció 19/10/2012 - 14.15 Actualitzat 19/10/2012 - 19.37\nEl règim cubà ha començat una operació per desmentir els constants rumors sobre la salut de l'expresident Fidel Castro. La televisió cubana ha fet pública una carta de l'exmandatari de 86 anys.\nEl ministre de Salut Pública de Cuba, el doctor Roberto Morales, llegeix una carta de Fidel Castro i aquest fet obre l'informatiu de la televisió cubana. Un cop més, es volen desmentir els rumors sobre la seva salut.\nL'escrit de Fidel és un missatge de felicitació a un Institut de Ciències que ell mateix va inaugurar fa 50 anys. Immediatament, els diaris oficials van publicar la carta en la qual recorda la importància del centre en l'èxit de la seva salut a Cuba.\nDes del 19 de juny l'expresident no publica les anomenades "Reflexiones" a la premsa. Tot tipus de rumors sobre la seva salut i, fins i tot, sobre la seva mort, han circulat per l'illa i l'exterior.\nL'última aparició pública de Fidel Castro va ser amb motiu de la visita del Papa Benet XVI a Cuba el mes de juny.\nEl fet que no hi hagi cap felicitació coneguda de Fidel al seu aliat Hugo Chávez per la victòria electoral a Veneçuela del dia 7 va encendre totes les alarmes. El seu fill ha declarat que "el pare està bé, llegeix i fa exercici".\nEl règim mostra una carta de Fidel Castro


Discos no sol.licitats: Thunderclap Newman\nEl tro que es va convertir en estrella fugaç\nGrup britànic creat a Londres l'any 1969 amb el suport de Pete Townshend, el líder de la banda The Who, personatge que, a més, també hi col.laborava habitualment tocant el baix sota el pseudònim de Bijou Drains. La formació estava composta pel cantant i bateria John "Speedy" Keen, el guitarrista Jimmy McCulloch i el teclista que donava nom a la formació, Andy "Thunderclap" Newman.\nLa seva trajectòria no va durar gaire, va ser un grup one-hit-wonder en tota regla, d’aquells grups que van tenir un èxit i, adéu, fins un altre, però Thunderclap Newman va tenir la gentilesa de deixar-nos com a llegat, "Something in the air" (alguna cosa en l’aire), un dels temes més aconseguits i més representatius del pop-rock de finals dels anys seixanta.\nEl mes de juliol de 1969, Thunderclap Newman va publicar en format single, l’esmentada "Something in the air" una notable composició escrita per "Speedy" Keen i produïda per Pete Townshend, que també hi va col.laborar tocant el baix. Es tracta d’un tema de lleus traces psicodèliques i amb una excel.lent interpretació vocal, una peça que va obtenir un gran èxit mundial. "Something in the air" està considerada un clàssic de l’època.\nEl mateix any del seu llançament, "Something in the air", va tenir la sort de ser una de les cançons escollides per a formar part de la banda sonora de la pel.lícula "The Magic Christian", una comèdia britànica protagonitzada per Peter Sellers i Ringo Starr que es va estrenar al nostre país amb el curiós títol de "Si vols ser milionari, no malgastis el temps treballant", una translació idiomàtica sense cap ni peus.\nL'èxit del disc va fer que, a corre-cuita, s'hagués de formar un grup compacte per a poder fer actuacions de presentació en directe, un fet força habitual en aquell període. Per aquest motiu, el trio va incorporar a Jim Pitman-Avory, per fer-se càrrec del baix i a Jack McCulloch (germà de Jimmy) per tocar la bateria.\nLa carrera de Thunderclap Newman però, no podia allargar-se artificialment molt de temps. Tal com van aparèixer, van desaparèixer. Tot i això, "Something in the air", encara s’utilitza, avui dia, com a melodia d'espots comercials i en bandes sonores de pel.lícules. També està present en moltes compilacions musicals, d'aquelles que inclouen els millors temes de la dècada dels seixanta i setanta.


Blog a https | Un xic de llum\nBlog a https\nDiumenge 31 de gener de 2016 Gabriel Massip Fons\t1 comentari\nUna mica per seguir la moda, una mica per aplicar els coneixements d’un curs recent de signatura digital i una mica per entreteniment he instaŀlat un certificat al web (el més bàsic, autenticació de domini), i ara funciona amb SSL. Una mica més lent, sí (també volia comprovar això).\nHi ha múltiples documents a la web de com fer-ho, però ho resumeixo (ho explico per a Nginx, els passos per Apache poc deuen variar):\nAl servidor, crear un directori per contenir la clau, el fitxer de petició i el certificat quan el tinguem. Donar permisos només a root.\nGenerar la clau privada i la petició de certificat a aquest directori amb la comanda:\nopenssl req -newkey rsa:2048 -nodes -keyout <nomfitxer>.key -out <nomfitxer>.csr\nBuscar un comercialitzador de certificats i comprar el que ens vagi millor pels nostres propòstis. Li haurem de donar el <nomfitxer>.csr que hem generat abans.\nQuan tenim el certificat i els certificats intermedis de la cadena fer un fitxer únic amb els 3 certificats (al principi el nostre, i després els dels nivells superiors). Ho he fet amb un editor de text de windows mateix.\nPosar el fitxer al servidor, al directori que hem creat al primer pas.\nCanviar la configuració del servidor web perquè el que abans anava pel port 80 vagi pel 443.\nA la configuració Nginx, afegir:\nssl_certificate <ruta completa al fitxer que conté tots els certificats>;\nssl_certificate_key <ruta completa al fitxer .key>\nAfegir una redirecció perquè tot que arribi pel port 80 sigui redirigit al 443.\nObrir firewall per port 443.\nComprovar la sintaxi del fitxer de configuració nginx.\nDins de wordpress, canviar les URL del blog perquè tingui https (dins d’opcions / general).\nReiniciar nginx i provar que tot funciona.\nSi algú necessita més informació que m’ho faci saber!\nEntrada anteriorNicole Krauss: Casa granSegüent entradaAction Launcher\nUn pensament a “Blog a https”\nRetroenllaç: Renovació certificat web | Un xic de llum


Vins – Pàgina 2 de 3 – La Cuina de Catalunya\nslide / Vinos @es / Vins\n[youtube]http://www.youtube.com/watch?v=oLDc1TtRVwc[/youtube] (Vídeo Nº 2. Elaboración del vino tinto) El periodista enológico, Enric Ribera Gabandé, hoy habla, en este canal de “Youtube/El vino, nuestro amigo”, sobre como se elabora el vino tinto y con que se harmoniza mejor en la mesa. (Vídeo: Pilar Rius) www.gourmetvinos.com\nSobre el vi, que durant la celebració de l’Eucaristia es converteix en la sang de Crist, s’han realitzat molts estudis al llarg del temps intenta’n esbrinar el seu origen i arribant a diverses conclusions, sense saber quina és la més precisa. Una d’elles és la que es va produir, segons els testimoniatges arqueològics trobats a les muntanyes de Zagros, a la regió que actualment ocupen Iran, Armènia i Geòrgia, en...\nQuan parlem sobre la història de la gastronomia i els vins, especialment d’Europa, moltes vegades hem de remetre’ns a la rica i extensa cultura de l’Imperi romà; vins, estils de cuinar, conservants (com el garum) i matèries primeres empleades en la cuina. Es coneixen infinitat de referències, encara que no totes han estat descobertes. El menyspreat, moltes vegades, àcid acètic, més popularment conegut com a vinagre, imprescindible en la cuina...


Visites guiades i activitats culturals\nEl Volcà Montsacopa i els seus secrets\nOlot Industrial, Olot artesanal\nLa Guerra Civil a la Garrotxa\nD’Olot a la Fageda d’en Jordà\nEls comerços de Sant Joan les Fons als anys 50 i 60\nEscape room “El misteri dels cavallers”\nEl Santuari de la Mare de Déu del Tura, l’Església de Sant Esteve, l’Església del Convent del Carme… A Olot hi ha més de 15 esglésies, capelles, santuaris o ermites! Les vols conèixer? Durant la visita coneixerem el Santuari del Tura, la Capella de Santa Magdalena, l’Església de Sant Bernat i la de la Verge del Portal i l’Església del Cor de Maria i acabarem a l’Església de Sant Esteve.\nFarem un recorregut per les diferents esglésies de la ciutat i les veurem des de l’exterior. Coneixerem la seva història i la seva arquitectura. Si és possible, es podrà visitar lliurement durant uns minuts l’interior dels edificis.\nDurant la visita, la guia ens explicarà secrets que amaguen carrers i edificis per on hi passarem.\nCom a opcional, podeu demanar prèviament visitar l’Església del Tura i la de Sant Esteve per dins, amb un suplement i amb una visita feta per responsables dels mateixos espais.\nDurant l’estat d’alarma pel covid-19, les visites es poden veure modificades per seguretat i, en el cas de voler visita l’interior d’un edifici religiós, caldrà consultar abans la normativa corresponent amb aquest.\nEn el cas de les persones amb mobilitat reduïda, no es visitarà l’Església de Sant Bernat degut a la seva ubicació. Tot i això se’n farà esment i s’ensenyaran fotografies.\nPunt de trobada: Exterior del Santuari del Tura d’Olot\nContacte fentoursvisites@gmail.com Telf. 623 107 450\nInstagram: fentoursvisites Facebook: fentours


Inici | Activitats | El petit comerç fa gran el Gran Recapte\n· Quan? Del 19 al 27 de novembre de 2021\nEl Gran Recapte d'Aliments a Catalunya arriba a la seva 13ª edició amb una novetat, la incorporació del petit comerç a la xarxa de punts de donació d'aliments.\nEn anteriors ocasions ja s'havien incorporat els mercats municipals i alguns petits comerços d'alimentació. La col·laboració es feia a través de l'adquisició d'uns vals de donació de 3€ que al final de la campanya, es bescanviaven per productes a les parades o botigues i els aliments s'entregaven a entitats socials properes.\nPer aquesta edició de 2021, s'ha anat un pas més enllà i des dels Banc dels Aliments de Catalunya s'ha creat una APP que permet digitalitzar tot el procés de donació. Aquesta APP, desenvolupada amb l'assessorament de KPMG i la start up OARO permet de manera molt senzilla i en només 3 clicks fer una donació a través del dispositiu mòbil del personal de la botiga. Mitjançant la tecnologia blockchain, les donacions queden registrades i es vinculen a una entitats social de la mateixa localitat o barri, per tal que adquireixi els productes d'alimentació que més necessiti amb el saldo disponible a cada establiment.\nDes del Banc dels Aliments s'espera donar un impuls a la campanya i també al teixit social i comercial dels barris. El comerç de proximitat ha estat fent costat al llarg de la pandèmia, tot i les vicissituds que han hagut de patir, fent costat i ajudant a les entitat socials i a les xarxes veïnals sorgides per a fer front a l'emergència social derivada de la COVID.\nAquí tens el mapa de comerços participants!


Les dones que mengen més xocolata podrien tenir menor risc d'ictus | Consumer\nEs constata un vincle entre consum de cacao i salut cardíaca, si bé s'aconsella moderació\nLes dones que mengen més xocolata podrien tenir menor risc de patir un ictus, segons un estudi desenvolupat per l’Institut Karolinska, a Estocolm (Suècia), realitzat sobre més de 33.000 dones. Els seus resultats, publicats en “Journal of the American College of Cardiology”, recolzen un vincle entre consum de cacao i la salut cardíaca, però sense aconsellar abusos.\nSota l’adreça de Susanna Larsson, els investigadors van analitzar les dades d’un estudi mamográfico que incloïa preguntes sobre quanta xocolata consumien en 1997 les participants, dones entre 49 i 83 anys. Durant la següent dècada, es van registrar un total d’1.549 ictus en aquest grup. Els resultats van demostrar que, com més xocolata consumien aquestes dones, menor era el seu risc de sofrir aquest tipus d’episodis. Entre aquelles que realitzaven la major ingesta setmanal de xocolata -més de 45 grams- es van registrar 2,5 ictus per cada 1.000 dones a l’any. La xifra va ser de 7,8 per 1.000 entre les dones que prenien menys, amb un consum inferior als 8,9 grams setmanals.\n“Atès que el disseny d’aquest estudi és observacional, els seus resultats no poden ser una prova que la xocolata redueix el risc de patir un ictus”, apunta Larsson. Encara que pensa que aquest aliment podria reportar beneficis per a la salut, adverteix també que abusar del seu consum podria ser contraproduent. “La xocolata hauria de consumir-se amb moderació perquè té moltes calories, grasses i sucres. Com la xocolata negra conté més cacao i menys sucre que la xocolata amb llet, el seu consum podria ser més beneficiós”, precisa.\nEls científics especulen amb la possibilitat que les substàncies conegudes com a flavonoides puguin ser responsables de l’impacte que sembla tenir la xocolata sobre la salut. Segons Larsson, els flavonoides han demostrat que poden reduir la hipertensió, un factor de risc per a l’aparició d’ictus, i millorar altres factors sanguinis vinculats a la salut cardíaca. No obstant això, aquests teòrics beneficis continuen sense provar-se en estudis rigorosos.\nictus-ca menor-ca mujeres-ca risc xocolata


“Sentir-se sol equival a fumar-se un paquet de tabac diari” - CATzona\nÉs catedràtic de neurologia a la Facultat de Medicina de la Universitat de Harvard i director científic de la Barcelona Brain Health Initiative, un estudi d’investigació de l’Institut Guttmann i l’Obra Social La Caixa que pretén descobrir què podem fer per mantenir sa el cervell.\nUn cos sa promou un cervell sa però al revés també. En presència d’una malaltia, si tens un cervell sa -amb un propòsit vital, amb socialització, exercici físic…-, l’individu està millor. Ara, si realment el cervell pot matar les cèl·lules del càncer, això no està gens clar. Hi ha un buit de coneixement encara.


Es que m'han dit que..: de maig 2012\nEl 10 de maig de 1981 cap a les 10 de la nit, desembarcava del Parisien, el tren directe de l’Hospitalet-Pres -L’Andorre a Paris,a l’estació de Toulouse-Matabiau.\nCorrien vents de canvi, per primer cop en la cinquena República,el representant del Partit Socialista Francès guanyava les eleccions presidencials.\nDe la mateixa manera que per milions de francesos, aquella va ser una nit màgica per a mi. 16 anys i la sensació que era partícip d’un canvi, de quelcom d’excepcional…\nAquella elecció va suposar una tempesta que va remoure Europa, ja que arribava en un moment on el mon occidental, amb Tatcher i Reagan al capdavant, es llençava al buit i sense xarxa, en l’ultra liberalisme, que ens ha deixat les seqüeles actuals.\nRecordo l’any següent, l’estiu del 1982, passejant per Madrid, de veure uns cartells amb el mapa de França tenyit de roig i amb la frase: “Francia ha caído, no caigamos”. Doncs aquell auguri es va complir i les eleccions generals de l’Octubre de 1982 a Espanya , les va guanyar el Partit socialista Obrer de la mà de Felipe Gonzalez.\nI així podria anar enumerant, la segona victòria de Mitterand, i de Felipe Gonzalez, ja més en mitges tintes,la victòria de Rodiguez Zapatero desprès dels anys Aznar, fins arribar a la victòria del partit Socialdemòcrata a Andorra, amb Jaume Bartumeu al capdavant a les eleccions generals del 2009.\nLa victòria Socialdemòcrata a Andorra!!! En aquelles eleccions, malgrat la pròpia derrota dels Verds, en unes eleccions en les que havíem posat moltes esperances, confesso que hem va fer alegria aquest possible canvi per Andorra , desprès de catorze anys de govern liberal. Jo també m’ho vaig creure!\nPer la gent d’esquerres, cada cop que guanya un dels nostres, enteneu algú que posa les persones per davant dels interessos econòmics, no deixa de ser, si no una festa, com a mínim un alleujament….. Deu ser un vici que tenim els esquerranosos, o la mateixa resignació congènita, que al cap i a la fi en conformem amb el que hi ha, o en el que pensem ser un mal menor.\nI així eleccions rere eleccions…\nEl problema es que a mi personalment, cada cop em costa mes creure-m’ho… Son masses ja les esperances decebudes.\nLa cosa comença ja amb el meu admirat Mitterand, qui va ser en el fons el primer que es va doblegar a la llei dels mercats, del sistema financer, de l’economia per l’economia, a la llei de la jungla… Van començar les privatitzacions, i al mateix temps, la caiguda del bloc soviètic, la construcció europea…\nLa construcció Europea, construcció tancada en fals, ja que nomes van saber construir l’Europa econòmica, “ningunejant” descaradament l’Europa del pobles, l’Europa social…\nEl socialisme revolucionari amb l’home com estandard, relegat per la socialdemocràcia al servei dels poders econòmics.. Algú deia que la socialdemocràcia no es mes que la ma Esquerra del poder econòmic i financer…\nPer això, avui em costa festejar la victòria de François Hollande a la presidencial francesa. Ni la seva personalitat, ni tant sols el seu partit, em generen la confiança i la il•lusió que em va omplir d’alegria aquell 10 de maig d’ara fa 31 anys…\nEn triar Mitterand llavors, els francesos expressaven un forma de resistència a aquell sistema depredador representat pels ultraliberals. Ell s’hi va sotmetre de la mateixa manera que s’hi han anat avesant les diferents forces socialdemòcrates d’arreu quan han accedit a governar.\nVoldria creure que en fer guanyar Hollande , els francesos ho han fet pensant que la seva política serà mes justa, menys desigual, mes respectuosa, que les circumstancies necessiten mes unió i menys tancament sobre un mateix, mes internacionalisme i menys nacionalisme, mes generositat pel futur, i menys limitacions en el present…\nI els mercats ? Els mercats, no s’han alterat, la borsa no s’ha enfonsat… Així doncs el nou president també els hi esta bé,senyals inequívoques, que aquest resultat és convenient per els seus interessos…\nDoncs creieu-me… aquí no canviarà res….\nPer l’espai d’opinió del “Ningú es Perfecte” de Radio Valira 15-05-2012\nDissabte a la nit tocava Festa de la Multicultura al Pas de la casa. I allà estàvem , fidels al lloc, o com em van punxar alguns, portada per la mania aquesta que tinc de trobar-me en tots els “tinglados”.\nI ,sorpresa agradable,contràriament al que esperava, dotze anys ja comencen a ser molts anys,vaig trobar-me en una festa molt semblant a les primeres edicions: molt casolana malgrat el nombrós públic que hi va assistir, i a mateix temps molt , com ho diria…, mundana.\nPer unes hores estar com en família, retrobant gent perduda de vista des de feia dies, comentant les darreres noticies politiques del país i de fora, les novetats sobre qui havia marxat , qui havia tornat, naixements, malalties, en fi , tot el que es comenta en reunions festives entre gent que comparteixen esforços, problemes i alegries.\nLa comunitat Hindu, com sempre tan elegants vestits de gala, amb els seus menjars com ho diríem … més exòtics!\nEl Jovent del Pas de la casa, entusiasmat pel protagonisme i l’autonomia que se’ls hi concedeix.\nLa comunitat espanyola, pendent dels nens i de que no se’ls hi passés l’arròs de la paella. L’associació de veïns, amb l’Antonieta, l’Oscar i el Michel sempre al peu del canó.\nLa comunitat Portuguesa, combinant les bromes sorolloses amb el so de l’acordió…\nAquest any potser vaig estar més pendent de les converses entre el Francesos, eleccions obliguen…Té gracia, que l’ambaixada francesa faci l’esforç d’instal·lar una urna electoral per les eleccions al Pas, quan els comuns successius s’han negat reiteradament a fer-ho per a qualsevol elecció d’àmbit nacional o comunal d’Andorra… Curiositats!\nNo ens vam poder estar de comentar els resultats electorals de la primera volta de les eleccions…\nCal assenyalar, les nombroses intencions de renùncia a la nacionalitat francesa a favor de l’Andorrana en funció dels resultats. Val a dir , que ara coneixent els resultats definitius, la victòria de Hollande, semblaria ser que no tindrem l’allau de demandes de nacionalitat previst en aquells moments. Es curiosa la personalitat d’en Sarkozy, no existeixen mitges tintes en la seva valoració, el que l’admira, el defensa a mort, de la mateixa manera, que el que el critica ho fa al punt de renunciar al seu passaport.\nMenció especial també a la valoració dels nombrosos vots a favor de Marine Le Pen al primer torn. Vaig arribar a sentir: “als francesos que vivim a Andorra ens haurien de prohibir votar”, reacció deguda a l’ irritació produïda pel sentiment, que un emigrant no pot votar a una força clarament anti immigració. “podria entendre a una persona que viu en una “cité” amb els problemes greus que s’hi troben, votés a Marine Le Pen, però un immigrant francès a Andorra…On no es troben problemes de seguretat ni de xocs culturals…”\nDe tota evidència aquests amics, diumenge a la nit estaven festejant la victòria de Hollande, tot i que com en el primer torn a Andorra majoritàriament es va votar al president sortint.\nEl cap de setmana , també ens ha deixat altres noticies politiques com la caiguda estrepitosa dels partits que fins ara governaven a Grècia, i l’alerta general davant la inestabilitat que això podria provocar.\nQue els grecs donin una bona plantofada als qui ,sotmetent-se a les ordres dels mercats financers, els han dut a la “debacle”, perdoneu, però em sembla una bona noticia.\nQue els revers de la medalla és que ha entrat el partit neonazi al parlament grec? Potser si , encara que tinc seriosos dubtes a qualificar-ho com una novetat. Està clar que els moviments xenòfobs, porten uns anys fent el seu camí a Europa. Que no ho haguem volgut veure, i ens haguéssim entestat en mirar cap una altre costat, és una altra qüestió...\nEn fi , que ja ho diu la meva “mentor”, que ningù és perfecte....\nPer l’espai d’opinió del “Ningu és Perfecte “ de Radio Valira. 08-05-2012\nPublicat per antonia escoda a 14:00


Gaudeix de la Costa Brava amb un allotjament a la teva mida · Van der Valk\nAquesta pàgina web utilitza cookies. Llegiu la nostra declaració Cookie .\n[Untranslated label: design.vacatures]\nEl meu compte Valk (€0,00)\n24 hores al dia disponibles, tarifa local\nHome Allotjament Paquets Culinari Restaurant Restaurant Las Dunas Esmorzar Dinar Sopar Menus Reserva una taula Bar de tapes La Casita Tucan Beach & Gelateria Pink Tucan Beach & Gelateria Pink Terrassa BBQ El Tejado Icecream Banqueting brochure Informació turística Activities Vital Laura Irm René Redu David Albert Alba Ilse Annabel Marijke Anita FitnessClub Sant Pol Wellness Bootcamp Entrenador personal Esteticista Celebra el Dia de la Mare a l'Hotel Barcarola de la Costa Brava Viu la primavera de la Costa Brava en bici amb l’Hotel Barcarola Troba l’escapada ideal per aquest pont de l’Ascensió i gaudeix de la Costa Brava a l’Hotel Barcarola Vine a relaxar-te a la Costa Brava amb l’Hotel Barcarola Una escapada romàntica de juny a l’Hotel Barcarola Hotel Barcarola patrocinador oficial del Festival de Porta Ferrada de Sant Feliu de Guíxols Aconsegueix un 25% de descompte a la teva estada a l’Hotel Barcarola Gaudeix a l'Hotel Barcarola d'una ubicació idíl·lica Patrocionadors del Festival Porta Ferrada 2019 Vacances en família a l’Hotel Barcarola Sant Feliu de Guíxols, destinació turística familiar certificada Salut, benestar i vitalitat a les teves vacances a l'Hotel Barcarola 10 llocs per fer turisme cultural a Sant Feliu de Guíxols i voltants Últims dies d'agost a Sant Feliu de Guíxols: més de 15 platges i cales per gaudir Descobreix els pobles amb encant del Baix Empordà aquest setembre Vine a passar el pont de la Mercè a l'Hotel Barcarola Promoció especial: àtic de disseny amb jacuzzi i vistes al mar a un preu únic Hotel wellness de la Costa Brava: perfecte per a una escapada tardorenca festa tardor sant feliu de guixols Oferta exclusiva: des de 29 €/nit esmozar inclòs aquest novembre Descobreix pobles amb encant de la Costa Brava durant el pont de desembre Passa les vacances de Nadal a l'Hotel Barcarola Descobreix el turisme cultural al Baix Empordà, en el cor de la Costa Brava Per què planejar una escapada a un hotel de Sant Feliu de Guíxols? La Costa Brava és el lloc perfecte per a una escapada a l'hivern L'agenda de Nadal de Sant Feliu de Guíxols està repleta d’activitats Nit de reis a la Costa Brava Turisme esportiu a la Costa Brava Sant Valentí 2020: Preparat per al teu febrer més romàntic? carnestoltes 2020 No deixis escapar l'oferta 3x2 a l'Hotel Barcarola Els paquets de Setmana Santa de l'Hotel Barcarola vies verdes de girona atractius turístics de Sant Feliu de Guíxols millors platges Costa Brava activitats amb nens Costa Brava Viu la Costa Brava com mai: sol, activitats i aventura Paquet especial: 3 dies d'aventura i activitat a la Costa Brava Oferta d'estiu: 2 nits a la Costa Brava amb activitats des de 114€ p.p. Els pobles amb encant de l’Empordanet que has de visitar Gaudeix de la Costa Brava amb un allotjament a la teva mida Vacances a la Costa Brava: 7 o 14 dies amb esmorzar sopars i activitats Com gaudir al màxim de les teves vacances a la Costa Brava Christmas crib Patins Christmas Market Light tunnel Serveis Fitnessclub Sant Pol Lloguer de iot Lloguer de bicicletes Servei de trasllat Piscina Racó de benestar Webcam Tren Sport & Training hotel - Hotel a la Costa Brava\nCelebra el Dia de la Mare a l'Hotel Barcarola de la Costa Brava\nViu la primavera de la Costa Brava en bici amb l’Hotel Barcarola\nTroba l’escapada ideal per aquest pont de l’Ascensió i gaudeix de la Costa Brava a l’Hotel Barcarola\nVine a relaxar-te a la Costa Brava amb l’Hotel Barcarola\nUna escapada romàntica de juny a l’Hotel Barcarola\nHotel Barcarola patrocinador oficial del Festival de Porta Ferrada de Sant Feliu de Guíxols\nAconsegueix un 25% de descompte a la teva estada a l’Hotel Barcarola\nGaudeix a l'Hotel Barcarola d'una ubicació idíl·lica\nPatrocionadors del Festival Porta Ferrada 2019\nVacances en família a l’Hotel Barcarola\nSant Feliu de Guíxols, destinació turística familiar certificada\nSalut, benestar i vitalitat a les teves vacances a l'Hotel Barcarola\n10 llocs per fer turisme cultural a Sant Feliu de Guíxols i voltants\nÚltims dies d'agost a Sant Feliu de Guíxols: més de 15 platges i cales per gaudir\nDescobreix els pobles amb encant del Baix Empordà aquest setembre\nVine a passar el pont de la Mercè a l'Hotel Barcarola\nPromoció especial: àtic de disseny amb jacuzzi i vistes al mar a un preu únic\nHotel wellness de la Costa Brava: perfecte per a una escapada tardorenca\nOferta exclusiva: des de 29 €/nit esmozar inclòs aquest novembre\nDescobreix pobles amb encant de la Costa Brava durant el pont de desembre\nPassa les vacances de Nadal a l'Hotel Barcarola\nDescobreix el turisme cultural al Baix Empordà, en el cor de la Costa Brava\nPer què planejar una escapada a un hotel de Sant Feliu de Guíxols?\nLa Costa Brava és el lloc perfecte per a una escapada a l'hivern\nL'agenda de Nadal de Sant Feliu de Guíxols està repleta d’activitats\nNit de reis a la Costa Brava\nTurisme esportiu a la Costa Brava\nSant Valentí 2020: Preparat per al teu febrer més romàntic?\nNo deixis escapar l'oferta 3x2 a l'Hotel Barcarola\nEls paquets de Setmana Santa de l'Hotel Barcarola\natractius turístics de Sant Feliu de Guíxols\nmillors platges Costa Brava\nactivitats amb nens Costa Brava\nViu la Costa Brava com mai: sol, activitats i aventura\nPaquet especial: 3 dies d'aventura i activitat a la Costa Brava\nOferta d'estiu: 2 nits a la Costa Brava amb activitats des de 114€ p.p.\nEls pobles amb encant de l’Empordanet que has de visitar\nGaudeix de la Costa Brava amb un allotjament a la teva mida\nVacances a la Costa Brava: 7 o 14 dies amb esmorzar sopars i activitats\nCom gaudir al màxim de les teves vacances a la Costa Brava\nDesprés de tot el viscut no existeix una millor manera de desconnectar, relaxar-se i gaudir que fent una escapada o unes vacances. L'estiu no dura per sempre, per la qual cosa val la pena aprofitar aquests mesos de bon temps.\nNo és necessari anar al destí més exòtic o al país més llunyà per passar unes vacances inoblidables. La Costa Brava, per exemple, és un de les destinacions vacacionals per excel·lència per a un bon nombre de visitants de tot el món. Aquest estiu, més que mai, valorem tenir aquest tresor a prop de nosaltres.\nEn ple cor de la Costa Brava, trobem Sant Feliu de Guíxols, un antic poble de pescadors banyat pel Mar Mediterrani. Un lloc tranquil amb característiques pròpies: alegria, hospitalitat i autenticitat. Passejar pel seu centre històric, visitar el seu famós monestir romànic benedictí o banyar-se a les seves platges complauen a qualsevol tipus de visitant.\nL'Hotel Barcarola se situa en aquest poble de la Costa Brava. No és d'estranyar que s'hagi convertit en un dels allotjaments turístics de referència: vistes espectaculars a la badia de Sant Pol, àmplia oferta d'instal·lacions i serveis (gimnàs, piscina, lloguer de bicicletes, esmorzars, etc) i una gran tipologia d'allotjaments.\nL'hotel disposa d'àmplia varietat d'habitacions i apartaments que ofereixen confort, comoditat i tranquil·litat. Algunes disposen de terrassa, unes altres de balcó i altres de vistes a la mar, fins i tot amb banyeres d'hidromassatges o piscines privades. Aquesta llista de possibilitats permet a famílies, parelles i grups de tota mena triar l'allotjament que més s'adapta a les seves vacances.\nA continuació, us detallem la tipologia d'allotjaments que podeu triar per gaudir a l'Hotel Barcarola d'uns dies meravellosos a la Costa Brava.\nAllotjament a l'Hotel Barcarola a la teva mida\nExisteixen tres modalitats: habitació de luxe amb balcó, habitació de luxe amb terrassa i habitació de luxe amb terrassa adaptada per a minusvàlids. Són ideals per a 2 persones, encara que tenen una capacitat màxima de 3. Són habitació àmplies i equipades amb tot el necessari per a una estada còmoda.\nJunior suite amb balcó i banyera d'hidromassatge: Amb una capacitat màxima de 4 persones, és una habitació àmplia amb dos llits o llit de matrimoni i sofà llit per a 2 persones. Un disseny i un equipament sense comparació!\nJunior suite amb terrassa i banyera d'hidromassatge: Amb una capacitat màxima de 4 persones. La seva terrassa àmplia amb una taula, cadires i gandules és simplement una invitació a gaudir.\nDúplex suite familiar amb balcó i banyera d'hidromassatge: amb una capacitat màxima de 4 persones. Compta amb una àmplia terrassa amb cadires, taula i gandules. A l'habitació hi ha una escala que connecta amb l'habitació de dalt, que també té el seu bany i un balcó amb cadires i una taula.\nDúplex suite familiar amb balcó i banyera d'hidromassatge: amb una capacitat màxima de 6 persones. Disposa d'un balcó amb taula i cadires, així com d'un bany complet amb banyera d'hidromassatge i dutxa separada, etc.\nÀtic Montserrat: àtic amb piscina privada a la terrassa i vistes a la mar. Disposa d'una capacitat màxima de 2 persones .\nÀtic Andorra (wellness suite): àtic amb jacuzzi climatitzat, barbacoa i gandules a la terrassa, que compta amb unes vistes espectaculars de la badia de Sant Pol. Per a 2 persones.\nApartament Casita catalana: Situada just al costat de l'hotel i a menys de 50 metres de la platja de Sant Pol. Amb accés a la piscina de l'hotel. Per a 4 persones\nApartament Mediterrani: Situat en la part posterior de l'edifici, on toca gairebé tot el dia el sol. Capacitat màxima per a 6 persones.\nApartament Girona: amb vista a la badia de Sant Pol i una àmplia terrassa amb gandules, cadires i taula. Capacitat màxima de 6 persones.\nApartament Costa Brava: situat a la part posterior de l'edifici i amb vistes a un parc pròxim. Té una capacitat màxima de 6 persones.\nVilla Costa: connectada amb la piscina de l'hotel i amb una capacitat per a 8 persones.\nApartament Barcelona: vistes a la badia de Sant Pol i una gran terrassa amb piscina privada, cadires, taules i gandules. Per a màxim 8 persones.\nApartament Tarragona: vistes a la badia de Sant Pol i un gran balcó amb cadires i taula. Capacitat màxima de 8 persones.\nApartament Cadaqués: amb vista a la badia de Sant Pol i un gran balcó amb cadires i taula. Capacitat màxima de 8 persones.\nNo dubtis a consultar a la nostra web tots els detalls i informació d'aquestes habitacions, suites i apartaments. Segur que tenim la perfecta per a tu! Pots fer la teva reserva online en menys de 5 minuts.\nAllotjament Paquets Culinari\nInformació turística Vital Serveis Sport & Training hotel Hotel a la Costa Brava\nValk Verrast Valk Magazine Valk Business Valk Online Sobre nosaltres Jobs COVID 19 Butlletí\nPromociones Cookies Privacy Terms & Conditions Disclaimer Número de Registre de Turisme de Catalunya


Creu Roja amb la formació - Mollet a mà\nCreu Roja amb la formació\nDilluns, 28 de setembre de 2015 | 14:44h\nL’Escola d’Educadors de Creu Roja organitza un curs de Monitor d’Activitats d’Educació en el Lleure Infantil i Juvenil. El curs començarà dijous i s’allargarà fins el 12 de novembre. Es tracta de 150h lectives i 160h de pràctiques i es realitzarà a les instal·lacions que la Creu Roja té a Granollers (carrer Joan Prim, 38). L’horari del curs serà de dilluns a divendres de 15h a 20h.\nLes inscripcions es poden realitzar a l’oficina de Creu Roja de Mollet (Plaça Enric Rosés, 5) o a través del web de Creu Roja (www.cruzroja.es/formacion). Per a més informació podeu trucar al 93 544 53 56.\nAquest curs està reconegut per la Direcció General de Joventut de la Generalitat de Catalunya i un cop superat tot el procés formatiu dóna dret a obtenir el Diploma i el Carnet de Monitor/a d’activitats de lleure infantil i juvenil.


I LOVE AMICS DE LES ARTS: de novembre 2012\nBanyoles, Sant Cugat i el pregó!\nEl dissabte vaig anar a passar la tarda a Banyoles, el poble de l'Eduard. Era el primer cop que hi anava i em va agradar molt. Tornaré aviat, perque no vaig poder veure l'estany. Hi vaig anar perque l'Edu presentava el llibre de Déjà Vu a la llibreria Altell. La presentació va ser molt acollidora i molt divertida. Va ser un plaer gaudir d'una bona estona amb l'Edu.\nVaig acabar la tarda del dissabte de la millor manera, una foto amb l'Edu.\nAhir els Amics van donar a conèixer els Amics que els acompanyaran al concert benèfic dels Amics i els seus amics a Sant Cugat.\nSón aquests: Joan Colomo, Pere Jou de Quart Primera, Andrea Motis i Joan Chamorro Group, el Col·lectiu Brossa, la Jove Big Band del Taller de Músics de Barcelona i el Ramón Gener (Presentador d'Òpera en texans).\nAmb aquests grans amics segur que serà una nit molt gran i màgica. Espero que tingueu la vostra entrada perque ja estàn exhaurides.\nAquest diumenge el Dani farà el pregó de la Festa Major del Barri de Sant Andreu de Palomar. Si no us el voleu perdre, serà a les 12 del migdia a la Plaça Orfila.\nI per acabar, recordar-vos que demà els Amics estaran presentant el llibre de Déjà Vu a la Casa del Llibre, juntament amb el Victor Escandell. A les 19:00 de la tarda.\nPublicat per fan dels amics a 19:58:00\nEls últims concerts de la gira!\nJa queda poc perque s'acabi la gira d'espècies per catalogar i els Amics ahir al seu blog van anunciar els 7 samurais, els concerts de final de gira i són aquests:\n02/02/2013 Sant Joan Despí - Teatre Mercè Rodoreda - 22:00 ( Entrades properament a la venda) *\n08/02/2013 Terrassa - Faktoria d'arts - 23:00 ( Entrades properament a la venda)\n16/02/2013 Manresa - Stroika - 23:00 - Entrades\n23/02/2013 Salt - La Mirona (Sala 1) - 23:00 - Entrades\n09/03/2013 Salou - Teatre - Auditori ( Entrades properament a la venda)\n15/03/2013 Barcelona - Festival Mil·leni (Sala Razzmatazz) - 21:00 - Entrades\n16/03/2013 Barcelona - Festival Mil·leni ( Palau de la Música) - 21:00 - Entrades\n* Al concert de Sant Joan Despí abans que toquin els Amics, ho faràn els Ol'Green i el Julen G els guanyadors del concurs Amics versions.\nDels concerts que acabo d'anunciar, de moment tinc entrada per el Palau! Quan tingui les entrades dels dos concerts que vull anar, ja ho anunciaré! També tinc entrades per els concerts a Madrid el 12 de desembre i Sant Cugat el 20 de desembre. Per aquest últim concert queden 4 entrades, pels més valents.\nPer acabar, informar-vos que el dimecres 28 de novembre els Amics seràn a la Casa del Llibre (Rambla Catalunya) a les 19:00 de la tarda presentant el llibre de Déjà Vu.\nIcat.cat ha seleccionat Lousiana o els camps de cotó com a candidata a millor cançó 2012. Si els voleu ajudar, els podeu votar a la columna de l'esquerra. Aquí.\nEntre ahir i avui els Amics han anat a les radios i a la tele per parlar del llibre de Déjà Vu.\nRàdio: Entrevista a Rac1, entrevista a la Tribu de Catalunya Ràdio i entrevista a la COM Ràdio.\nTele: Els matins de tv3.\nBona nit i pantalons!\n10.000 GRÀCIES, DE VERITAT!!!!\nAquesta matinada el blog ha arribat a les 10.000 visites i l'afortunada ha sigut la Núria, la noia de qui us vaig parlar al post anterior. Quan m'ho va dir em va fer moltíssima il·lusió i vaig anar a dormir amb un somriure d'orella a orella. Em va preguntar si farià alguna festa per celebrar-ho? Hi estic pensant! D'alguna manera s'ha de celebrar, no? M'agradaria molt que deixessiu comentaris amb idees de com celebrar-ho. S'accepten suggerencies. Tinc ganes de muntar un bon sidral!\nJa porto unes setmanes dient que abans d'acabar l'any tindreu una sorpresa al blog, doncs ja us puc avançar que serà el mes que ve. Que us agradarà moltíssim i que serà per vosaltres els seguidors del blog. Però si algú segueix el blog i encara no és seguidor, que s'afanyi. Com més gent segueixi el blog més gran serà la sorpresa.\nPer acabar només em queda donar-vos les GRÀCIES als 8 seguidors i a la gent que visita el blog. Quan el vaig crear el 18 de setembre del 2010 no em pensava pas que arribaria a aquesta xifra tan alta. Cada post que escric ho faig amb més ganes, per que la familia del blog va creixent i per que els Amics em regalen bons moments que plasmo amb les croniques.\nEls Amics a la Faràndula de Sabadell!\nEl divendres vaig anar al Teatre la Faràndula de Sabadell, el concert començava a les 21:00 del vespre. Hi havia ganes. Abans del cocnert vem fer una parada al Viena per agafar forçes i cap al teatre a buscar lloc. Estava asseguda a la fila 7 seient 33. Costat Dani. La Faràndula estava a petar. No hi cabia ningú més. Totes les entrades venudes.\nEls Amics van començar a tope com sempre i el públic cantava les seves cançons, va costar una mica de que s'aixequessin però la mare de la Núria, es va aixecar i va animar a tothom que ho fes i va funcionar. Després ja va ser una festa. La gent saltava i cada cop hi havia més públic dret. Hi havien tres noies a davant de tot que ho van donar tot, com ballaven. Jo vaig gaudir moltíssim i com sempre vaig acabar afònica. En guardaré un gran record de la Faràndula i d'aquest concert i segur que tothom que hi va anar també. Em va agradar molt que entre el públic hi hagués l'àvia de la Núria, una senyora gran de 85 anys que de ben segur va acabar enamorada dels Amics, tant com la seva neta.\nSempre em quedo amb dos moments del concert i són aquests:\nPrimer: La intro de Bed&Breakfast, que l'han canviat i és boníssima. Em sembla que ja ho vaig comentar en el post anterior, però és veritat. Aquest cop vaig gravar el moment estelar del Jordi i la Marta.\nSegon: Va ser al final del concert, quan els Amics i la banda estaven saludant, van empenyer el Pol Cruells, el baixista del grup a davant seu perque la seva gent el pogués aplaudir i corejar el seu nom. Ell ho va agrair saludant i aplaudint. El Pol és de Sabadell i el divendres tocava a casa i ho va fer genial.\nHagués sigut un gran error si m'hagués quedat a casa aquella nit. GRÀCIES Amics! I GRÀCIES a la Núria i a l'Ana per tots els moments viscuts el divendres.\nPD: Els Amics ja han anunciat els dos concerts de final de gira. 15 de Març a la Sala Razzmatazz per els més mogudets, aquí teniu les entrades. I el 16 de Març al Palau de la Música Catalana per els que volgueu estàr asseguts i aixecar-vos de tant en tant, aquí teniu les entrades. Encara que ja s'han venut totes les entrades de la platea, segur que alguna cosa trobareu. Em sap greu no haver avisat abans.\nPD: Aquesta nit a les 00:35 més o menys al 33 podreu veure els Amics en concert al programa "De prop". No us perdeu el concert al menjador de casa vostra.\nPD: Avui els Amics han dit que han guanyat dos Premis Impala Double Silver per la indústria Musical Europea per els més de 40.000 discos venuts. I el disc Espècies per Catalogar també ha rebut el Premi Impala Silver per els més de 20.000 discos venuts. FELICITATS AMICS! Us ho mereixeu moltíssim!\nPD: Vull donar la benvinguda a la seguidora número 8 del blog. Moltes gràcies per seguir tot el que vaig publicant. Espero que t'agradi.\nPD: La pròxima crònica de concerts serà d'aquí un mes. Aquest cop aniré lluny per veurel's, però valdrà molt la pena l'experiencia. Més endavant ja diré on vaig! jejeje\nPD: Dir també que seré al concert de fi de gira al Palau, així que també tindreu crònica!\nPer avui res més. Bona nit i pantalons! :)\nPublicat per fan dels amics a 20:14:00


Així pujarà el nivell del mar al delta del Llobregat per culpa de l’emergència climàtica | El Prat Llibertari\nAixí pujarà el nivell del mar al delta del Llobregat per culpa de l’emergència climàtica\nJanuary 14, 2020 in Actualitat, TERRITORI\nUn augment de 4 ºC de temperatura, ara per ara ben versemblant dins el segle XXI, provocaria la inundació completa de les pistes de l’aeroport, el setè d’Europa i el primer dels Països Catalans. A més, quedaria submergida la rica zona agrícola del Prat de Llobregat. Gavà Mar i el corredor litoral al sud de l’autovia de Castelldefels patirien molt. La Zona Franca i els dipòsits de gas i de petroli del port de Barcelona podrien quedar, també, sota les aigües.\nLa Mediterrània és una de les regions del món més vulnerables a l’emergència climàtica. I El Prat en tant que localitat costanera de la mediterrània, no serà pas cap excepció, al contrari.\nLa pujada del nivell del mar per culpa de l’escalfament global afectarà de ple al delta del Llobregat. Una de les conseqüències més devastadores és la inundació per l’entrada del mar al deltes dels rius.\nInstal·lacions econòmiques fonamentals que ocupen part del terme municipal del Prat i que són a tocar del mar com són l’aeroport o el port podrien quedar afectades. Totes les alarmes estan sonant alhora i, en canvi, els governs autonòmics i la majoria dels seus ajuntaments no semblen ara per ara gaire preparats per a un repte gegantí que podria destruir bona part del litoral.\nEls mapes i les dades d’aquesta panoràmica del futur de la costa catalana provenen de Surging Seas, un portal digital sostingut per Climate Central, una organització independent amb base a Princeton (als Estats Units) que reuneix científics i periodistes que fan recerca i informen sobre la crisi climàtica i el seu impacte a l’opinió pública. Entre els seus donants hi ha la National Science Foundation, la Rockefeller Philanthropy Advisors, la Universitat de Califòrnia (Berkeley) o la V. Kann Rasmussen Foundation. Les projeccions que reproduïm, segons el model publicat a Proceedings of the National Academy of Sciences of the USA, es basen en els mapes de risc de pujada del nivell del mar d’acord amb els dos escenaris més usats a l’hora d’afrontar la crisi climàtica: el que preveu un augment d’almenys 4 ºC (és a dir, com si seguíssim vivint sense fer cas d’aquesta amenaça global urgent) i el que resultaria d’aconseguir acostar-nos a la recomanació de l’Acord de París del 2015 (1’5 ºC de les emissions de gasos d’efecte d’hivernacle respecte al principi de la Revolució Industrial).\nEls mapes no tenen en compte ni les mesures que puguin posar en marxa les administracions, les empreses i les comunitats per fer-hi front en els propers anys, ni tampoc l’impacte de la desaparició de la placa de gel de l’Antàrtida occidental, una part fonamental de la criosfera, la qual hauria entrat ja en un col·lapse inevitable segons alguns estudis científics de renom.\nEl manteniment de la línia de costadel nostre municipi pateix però una regressió constant que no és únicament atribuïble al canvi climatic, generada com a conseqüència de l’ampliació del port i la construcció de l’escullera de la ZAL, i que ha obligat a què el Port hagi de fer una aportació anual de 100.000 m3 de sorra.\n← Migra Studium convoca la sisena vetlla de pregària davant el CIE de Zona Franca\nTal dia com avui de 1978 va tenir lloc el “Cas Scala”, un muntatge policial contra la CNT →


Ontinyent porta als col·legis el projecte “La perruca de Luca” per afavorir una educació lliure d’estereotips de gènere – Igualtat Ontinyent\nOntinyent porta als col·legis el projecte “La perruca de Luca” per afavorir una educació lliure d’estereotips de gènere\nLa regidora d’Igualtat visita un dels tallers d’una iniciativa articulada a través d’un conte il·lustrat que ja ha estat treballat per milers d’alumnes de tota Espanya\nL’Ajuntament d’Ontinyent, a través de la regidoria d’Igualtat, ha dut als col·legis de la localitat el projecte “La Perruca de Luca”, una iniciativa de l’editorial alacantina LaLaLa aparellada al llibre del mateix títol, que pretén afavorir una educació lliure d’estereotips de gènere. Dins del projecte, cofinançat amb una subvenció de la Generalitat Valenciana, s’organitzen tallers adreçats a escolars de 5 i 6 anys dels centres educatius de la ciutat, als quals es treballa el contingut del conte. Es reparteixen 26 exemplars del mateix en cada aula on es treballa, així com una perruca elaborada en material reciclat per al desenvolupament de les activitats.\nLa regidora d’Igualtat, Natàlia Enguix, visitava aquest dimarts un dels tallers al CEIP Bonavista, un dels centres que s’han sumat a la iniciativa de la que per ara participen també el col·legis Lluis Vives, Carmelo Ripoll, La Solana i CEE Vall Blanca, estant previst que es sumen també altres centres educatius. Enguix destacava que esta activitat, que serveix de pròleg a la programació municipal del “8 de març”, Dia Internacional de la Dona, “és una idea molt interessant per poder fer front a les construccions socials sobre els estereotips de gènere que condicionen als xiquets i xiquetes, en una etapa a la qual estan coneguent-se a ells mateixos i als demés”.\nDes del grup “LaLaLa”, Dolo Vicens explicava que l’oritge de “la Perruca de Luca” va estar la història real de Luca, un xiquet que va triar com a complement de la festa de carnestoltes una perruca de monyo llarg, de la que es van burlar els seus companys per ser “de xica”. Després de comentar a casa el fet, van decidir que Luca tornaria al col·legi amb la perruca, el que va donar inici al que va ser el projecte,\nArticulat a partir d’un llibre elaborat pel grup editorial LaLaLa de Dènia, la primera tirada del qual es va fer amb una campanya de mecenatge online. Des d’aleshores el projecte ha estat portat també als centres educatius havent participant del mateix més de 5.000 escolars de tota Espanya. Dins del material que es posa a disposició dels col·legis es troba una guia didàctica per treballar a les aules objectius com ara eliminar els estereotips i prejudicis de gènere; conèixer, acceptar i cuidar el propi cos; desenvolupar l’afectivitat i l’oposició a la violència; afavorir el rebuig a les accions i relacions basades en la discriminació per raó de sexe; o la construcció de relacions d’igualtat real entre xiquetes i xiquets, entre d’altres.


Ostende, ciutat de la costa | Turismo de Flandes\nA la "City by the Sea", més de vuit quilòmetres de platges de sorra et conviden a prendre el sol i un refrescant capbussó en el mar del Nord. Després de jugar una estona al sol, fes una passejada pel passeig marítim, on trobaràs nombroses botigues, bars i restaurants.\nOstende és una ciutat cosmopolita amb un port, un moll de iots, aeroport i més de 50 hotels. Els visitants se sorprendran per tot el que cal veure i fer. Hi ha activitats durant tot l'any. Alguns punts destacats són: Oostende at Anchor, Theatre by the Sea, Sparkling Mondays, Llums màgiques al Parc, el Mercat de Nadal amb un enorme rampa de patinatge sobre gel i el cap de setmana del Carnestoltes amb el conegut Dead Rat Ball.\nUna de les principals bases d’Ostende, i potser menys coneguda, és la de la gastronomia. Quin lloc millor per provar el menjar del mar que a la vora del mar? Hi ha molts restaurants, que van des d'exclusius punts d'atracció fins a acollidors restaurants, així que sempre hi ha alguna cosa que encaixi per a tots els gustos i les butxaques. Les especialitats són el llenguado, les croquetes de gambes i "l’estofat de gambetes amb tomàquet". També pots entretenir-te a la nit als pubs, clubs i complexos de cinema. Fes un cop d'ull a la previsió del temps d'avui a Ostende.\nTel.: +32 59 70 11 99\nÉs possible que necessitis una empenta per l'empinada pendent de la porta d'entrada. Podràs accedir fàcilment a l'oficina. Hi ha un mostrador d'informació rebaixat adequat per a usuaris de cadires de rodes, encara que la profunditat del mostrador és limitada. Pots agafar fullets i catàlegs i tens un iPad a la teva disposició en el mostrador d'informació de baix.\nPasseja per la galeria d'art permanent i transitable en que es va convertir la ciutat gràcies al festival de carrer The Cristal Ship.\nSubmergeix-te en la fantàstica col·lecció d'art modern de Mu.ZEE, amb especial atenció al seu habitant més il·lustre, en James Ensor.\nEl majestuós Casino-Kursaal no és només pels jocs de l'atzar, sinó per tot tipus d'esdeveniments i entreteniment.\nPasseja per les platges de sorra d'Ostende o per les majestuoses Galeries Reials, amb vistes al mar del Nord.\nVaixell a la vista! El veler Mercator i el buc escola Amandine fondegen a Ostende i s'han habilitat com a museus.


Bastonets de silicona per a maquillatge - Banbu\nSilicona mèdica i plàstic reciclat\nCaixa de cartró 100 % reciclable i biodegradable\nBastonets reutilitzables i rentables de silicona per a difuminar el maquillatge dels ulls.\nDe la mateixa manera que els que son d'un sol ús. El llisquem en la zona que tinguem les ombra d'ulls.\nDesprés del seu ús netejar-los suaument amb aigua i sabó neutre.\nEls bastonets poden durar anys amb bon ús i manteniment.


Notícies i premsa - ABC4tech\nDescobreix els nostres dispositius en vídeos\nEls dispositius preventius electrònics d'ABC4Tech als esdeveniments esportius\nABC4TECH x la 68 edició del Rally Classics, Costa Brava\nABC4Tech va acudir a la 68 edició del Rally Costa Brava per prendre la temperatura de tot l’Staff i participants, per garantir un rally segur per a totes i tots. Ha estat una molt bona experiència i volem agraïr a tot l’equip de Rally Classics el seu esforç i dedicació per haver fet que aquesta edició s’hagi disputat amb èxit, tot i la situació actual.\nMirar per la seguretat de cada assistent en un esdeveniment és la prioritat de tot organitzador en el moment actual. Des de Rally Classics s'ha realitzat un considerable esforç per a que aquesta temporada, afectada per la Covid-19, es pugui duur a terme amb seguretat i mantenint tots els protocols que suposa la situació sanitària.\nLa Selecció Catalana de Hockey, que es va proclamar Campiona d’Espanya de Seleccions Autonòmiques el passat cap de setmana en la categoria SUB 18 masculí i femení a València, va utilitzar la tecnologia d’ABC4tech per prendre la temperatura durant l’expedició de la selecció abans de pujar a l’autocar direcció a València.\nABC4tech ha ajudat a la Federació Catalana de Hoquei a fer el control de temperatura, previ al test ràpid, perque els jugadors i jugadores del SUB 18 puguin marxar al Campionat d’Espanya lliures de contagis i l’activitat esportiva pugui seguir disputant-se garantitzant la seguretat de tots.\nComptant amb la col·laboració de l’empresa ABC4tech, el traçat mundialista ha realitzat durant el Racing Weekend celebrat el passat cap de setmana el control de temperatura mitjançant intel·ligència artificial. Aquest sistema permet mesurar la temperatura per infrarojos través d’unes càmeres, que en aquesta ocasió s’han instal·lat en dues zones amb alta afluència de persones: direcció de cursa i la sala de premsa.\nEl principal avantatge és que aquest mecanisme és d’alta precisió i el seu funcionament permet conèixer els resultats en temps real, sense necessitat de cap contacte amb altres persones. A més, els usuaris poden ser identificats amb la mascareta posada si han estat registrats, evitant així qualsevol risc.\nEntrevista a Sergi Corretja, director i gerent del Club de Golf de Sant Cugat. El Club ja compta amb el nostre dispositius CAMCARE per controlar la temperatura corporal dels socis a la seva entrada. Aquí ens explica la seva experiència amb el dispositiu.\nABC4Tech acompanyarà durant tota aquesta temperada el programa El Vermut d’en Llucià Ferrer cada dissabte de 12h a 14h ,a Ràdio Flaixbac; per tal de garantir la seguretat de l’equip i de tots els assistents al programa prenent la temperatura a la seva arribada.\nDes d’ABC4events volem aportar el nostre gra de sorra en aquests moments tant difícils per al sector turístic i ajudar a tots els hotels a enfocar el futur amb les millors mesures de seguretat possibles.\nL’Hotel Meliá Sarrià, que actualment opera com a hotel hospitalitzat.\nEntrevista a Norma Galofré, directora del Hotel Yurbban Passage. L’establiment va comptar amb el nostre dipositius CAMCARE durant els mesos d’estiu per tal de prendre la temperatura dels clients i l’Staff i controlar entrades i sortides laborals d’aquests últims.\nLes notícies que no et pots perdre sobre les mesures preventives de Covid-19.\n¿Pot un hotel o una discoteca prendre la temperatura a un client?\nEdició Espanya. La "nova normalitat", Hosteltur, Xavier Canalis\n"Els protocols per la reducció de riscos en front el coronavirus que han començat a implantar-se en empreses turístiques com els hotels, campings, discoteques, etc, inclouen la presa de temperatura als empleats com a una prevenció a aplicar. Pero que passa amb els clients? La situació legal és bastant més complexa..."\nDispositius preventius i mesures de seguretat als hotels\nDescobreix el reportatge de TV3 i el nostre dispositius preventiu contra la COVID-19 a l'Hotel Meliá Sarrià. Parlem sobre com estan canviant els nostres hàbits en front les mesures de seguretatque s'han de prendre amb el virus. I no només són els hàbits personals sinó també en espais públics. A l'Hotel Meliá de Barcelona estan provant un dispositius de control de temperatura.\n© 2020 ABC4tech. Política de privacitat i termes i condicions.


El Consell ordena la retirada de publicitat sexista dels taxis\nLa Conselleria de Transports farà inspeccions després de detectar anuncis de clubs de dones de companyia en alguns dels vehicles\nEl departament que dirigeix María José Salvador ha enviat una circular a les diferents associacions recordant la normativa\n09/03/2016 - 20:18h\nUn grup de taxis estacionats\nEl director general d’Obres Públiques, Transport i Mobilitat, Carlos Domingo, ha enviat una nota informativa a totes les associacions de taxistes, així com també als serveis territorials de Transports, recordant la prohibició d’exhibir anuncis i publicitat sexista en aquests vehicles de servei públic.\nLa Conselleria d´Habitatge, Obres Públiques i Mobilitat, que dirigeix María José Salvador, ha remés aquesta circular pel fet que “s’ha observat que uns vehicles de taxi determinats exhibeixen publicitat que podria vulnerar tant la Llei general de publicitat com la Llei de mobilitat de la Comunitat València”. Alguns d’ells publiciten locals de dones de companyia.\nEn aquest sentit, el responsable de l’àrea de Transports de la Conselleria ha advertit que s’ha donat una ordre de servei a les unitats d’inspecció perquè, en els casos en què es detecten possibles incompliments de les normatives vigents, informen la Delegació del Govern i el Ministeri Fiscal a fi que inicien les accions oportunes previstes en la llei.\nAixí mateix Domingo recorda que la Generalitat Valenciana, conscient de la necessitat de protegir en tots els àmbits competencials els drets de la dona, va introduir en la Llei 10/2015 de 29 de desembre una modificació de la Llei 6/ 2011, de mobilitat de la Comunitat en què es determinava que la publicitat en els vehicles de taxi “no podrà anar mai en contra dels drets fonamentals ni contenir missatges sexistes”.\nDe la mateixa manera, l’article 3 de la Llei general de publicitat considera com a publicitat il·lícita la que atempte contra la dignitat de la persona o vulnere els valors i els drets reconeguts per la Constitució.\nS’entén en particular els anuncis que “presenten les dones de manera vexatòria o discriminatòria, bé utilitzant particularment i directament el seu cos o –sencer o en part– com a mer objecte desvinculat del producte que es pretén promocionar, o bé de la seua imatge associada a comportaments estereotipats que vulneren els fonaments del nostre ordenament jurídic”, segons reflecteix la Llei orgànica 1/2004 de mesures de protecció integral contra la violència de gènere.\nLa circular afig, a més, que l’article 6 d’aquesta Llei preveu la possibilitat d’accions legals davant d’aquest tipus de publicitat, i legitima per fer-ho la Delegació del Govern per a la Violència de Gènere, l’Institut de la Dona o l’equivalent en l’àmbit autonòmic, unes associacions determinades i el Ministeri Fiscal.\nEl Defensor del Poble investiga la pròrroga de 50 anys als clubs nàutics regulada per les Corts Valencianes contra el criteri de la conselleria\nL’odissea d’un poble per a alçar el cap sense ajuda externa i inundat per la DANA una setmana després


La Sala vol acabar la construcció de l'església de Biniamar, que data de 1910\nÉs el projecte més ambiciós d'aquesta legislatura i consisteix a cobrir el temple\nSense cap dubte, l'Ajuntament de Selva s'ha proposat per aquesta legislatura un dels projectes més ambiciosos i més costós que s'executaran al municipi en molts anys. El Consistori, amb el popular Joan Rotger al davant, vol acabar la construcció de l'església de Biniamar, que es començà a construir a l'any 1910 però que no s'acabà mai.\nEl batle Rotger explicà que «es tracta de construir la coberta del temple per tal d'evitar que es deteriori la construcció. A més també volem recuperar els murs». D'aquesta manera, el batle del municipi de Selva digué que «per tal de dur a terme aquestes obres hem d'iniciar les converses amb el Bisbat, amb Patrimoni per cuidar l'estructura ja construïda, i també volem que els veïns de Biniamar donin la seva opinió sobre l'obra».\nJoan Rotger assegurà que «sabem que és un projecte molt dificultós i també molt costós però volem fer les primeres passes per tal de poder trobar la subvenció per dur-lo a terme. Aquest projecte es farà a Biniamar però som conscients que transcendeix al poble pel seu gran valor patrimonial». A més, el batle digué que «l'any 2010 es complirà el centenari de l'inici de la construcció del temple», fet pel qual resulta una data perfecta per acabar-lo.\nL'església inacabada de Biniamar, més coneguda al petit nucli urbà com l'església nova, començà a construir-se l'any 1910. En aquella època, el president del Govern central era el mallorquí Antoni Maura, que durant la seva infantesa passà llargues estades al poble de Biniamar a la casa de la seva padrina.\nQuan Maura es convertí en el president del Govern es recordà del petit poble i hi volgué construir un gran monument. D'aquesta manera s'iniciaren les obres del gran temple gràcies a una subvenció d'unes 60.000 pessetes que serviren per aixecar l'estructura i les parets de l'església.\nPerò just abans que Antoni Maura pogués enviar la segona part dels diners, fou tret del poder i mai es pogué acabar la construcció de l'església d'estil neogòtic.\nAra, i després de gairebé 100 anys de l'inici de la seva construcció l'Ajuntament la preveu acabar. Actualment el temple s'usa per a activitats culturals i fa anys servia de pista de futbol on els petits anaven a jugar.


EL VAPOR QUE ENS APROPA A EUROPA | Maresme Circular\nEl nou Centre Integral de Valorització de Residus del Maresme inclourà diverses fonts d’energia: la solar, el biogàs i la combustió de residus, però no són les úniques. També tindrem una nova forma d’utilització energètica, l’ús directe de la calor que genera el vapor de la combustió en la incineració de residus.\nA Mataró serà possible que bona part dels ciutadans rebin de manera directa els beneficis d’aquesta nova forma d’ús energètic, gràcies a la xarxa de distribució de calor que proporciona el Tub Verd a instal·lacions tan importants per a la ciutat com l’Hospital de Mataró, el Tecnocampus o el complex esportiu municipal El Sorrall, així com a diversos centres educatius. S’aconsegueix així que aquesta calor pugui climatitzar totes aquestes instal·lacions.\nLes millores tecnològiques en aquest sistema de distribució que a casa nostra ha desenvolupat l’empresa pública Mataró Energia Sostenible permet que els usuaris d’aquest espai puguin gaudir d’escalfor a l’hivern però també de fred a l’estiu.\nLes reformes a la incineradora del nou Centre permetran augmentar un 20 % el vapor generat, el qual servirà per escalfar el Tub Verd mentre que la resta continuarà generant electricitat.\nAquesta contribució reforça els beneficis que pot aportar la incineració de manera directa als ciutadans, uns beneficis que són claus en països europeus del centre i el nord del continent on la climatologia és més adversa i estan molt satisfets de veure com els residus que generen els poden ser retornats en forma de calor.\nUna nova forma d’ús de l’energia que ens facilita complir amb els objectius d’efciència energètica i de mitigació del canvi climàtic que ens marca la normativa europea.\nCarles Salesa, director tècnic del Consorci per al Tracatment dels Residus Sòlids Urbans del Maresme.\n(Article publicat a Capgros, el juny del 2010)


El semàfor de Llofriu, una vergonya - L'apunt\nLlofriu és un nucli de població baixempordanès que pertany al municipi de Palafrugell (vegeu-ho al mapa). Està travessat per la carretera C-66, que comença a la població natal de Josep Pla i condueix fins la capital de la comarca, la Bisbal d’Empordà.\nLa C-66, al seu pas per Llofriu, no disposa de cap encreuament. I doncs, quina és la funció del semàfor? Aparentment, deixar creuar pel pas de vianants. Fins aquí cap problema: l’únic pas de vianants del nucli és el del semàfor; s’entén que els llofriuencs han de poder travessar la carretera. I perquè sigui possible fer-ho amb seguretat, cal un semàfor.\nFem una mica d’història sobre aquest aparell de trànsit: una de les seves funcions era posar-se vermell quan un vehicle entrava a la població a una velocitat superior als cinquanta quilòmetres per hora. Aquest estiu, però, sembla que la finalitat del semàfor ha canviat completament. I és que, ara, l’aparell es posa vermell contínuament, a intervals regulars de temps, fet que provoca cues quilomètriques i una lenta circulació.\nLlofriu és un lloc de pas per a molta gent: tant veïns habituals com turistes que busquen la platja de Palamós. Això fa que, especialment a l’estiu, la C-66 esdevingui una via molt transitada. Davant d’aquesta situació, un semàfor en mal funcionament només complica les coses. Vegem, d’una forma il·lustrativa, la dimensió d’aquestes cues:\nSi cliqueu la imatge podreu observar-la més detalladament. El tram que es mostra fa uns 2,3 quilòmetres de llargada, aproximadament: de rotonda a rotonda. En vermell tenim marcats els dos trams de cua: un en sentit la Bisbal i un altre direcció Palafrugell: això és un quilòmetre de cua en cadascun dels sentits de la marxa: unes retencions que ens podem trobar qualsevol part del dia. La situació es complica quan les cues arriben a alguna de les dues rotondes, ja que impedeixen el pas dels vehicles provinents d’altres direccions: el tap és monumental. I la causa de tot plegat és un simple semàfor l’única funció del qual és controlar un miserable i desèrtic pas de vianants. Com a bisbalenc, són molts els anys que porto travessant Llofriu, i encara és l’hora que vegi una persona travessant pel pas.\nQualsevol barceloní dirà que això no és res comparat amb les retencions diàries de l’àrea metropolitana de Barcelona. Però la qüestió és que, a Llofriu, el problema es pot resoldre fàcilment: desactivar el semàfor i retornar-lo a la seva funció essencial: deixar creuar els vianants. I això es soluciona col·locant un botó (de fet, em sembla que ja hi és), que, en ser premut, deixi creuar la calçada. Aquesta ha de ser l’única manera a través de la qual el semàfor es pugui posar vermell. Res més.\nNo sé pas de qui depèn, el semàfor: si de l’Ajuntament de Palafrugell o de Carreteres, però cal un canvi. Ara per ara, la situació és una vergonya.


Vetllada cultural dedicada a l’evocació i memòria dels Jocs Florals medievals i de la Renaixença - TOTLLEIDA\nHa tingut lloc al Castell templer de Gardeny, organitzada per l’Associació Homes i Dones de Paratge de Lleida\nEl Castell dels templers de Gardeny ha estat el marc escollit per l’Associació Homes i Dones de Paratge de Lleida per a celebrar avui, durant tot el matí, una vetllada cultural dedicada a l’evocació i la memòria històrica dels Jocs Florals de Lleida, tant els medievals com els de la Renaixença.\nEl tinent d’alcalde i president de Turisme de Lleida, Paco Cerdà, ha acompanyat els participants en la vetllada, als quals ha agraït el manteniment viu de la memòria dels Jocs Florals, assenyalant que des de l’Ajuntament de Lleida sempre se’ls farà costat, ja que aquest suport no és altre que defensar de la llengua i la cultura popular catalana.\nPer la seva part, la regidora Mariama Sall també s’ha dirigit als presents per assenyalar el paper de la ciutat de Lleida en la història dels Jocs Florals. “Aquesta és una història d’amor per la llengua catalana i la cultura catalana”. I ha volgut recordar que “Lleida hi ha jugat un paper molt important, en aquesta història. Lleida va ser la primera gran ciutat on es van celebrar uns Jocs Florals (1338), després dels famosos Jocs Florals de Tolosa”.\nA més de les salutacions de les autoritats i organitzadors, la jornada ha consistit en una glossa històrica sobre els Jocs Florals i un seguit de recital de poemes medievals i de la Renaixença. Durant l’acte també han intervingut representants d’altres ciutats que mantenen viva la flama dels Jocs Florals, explicant la vitalitat de la proposta.


L’esforç per salvar el corriol camanegre dels Aiguamolls dona els seus fruits - Empordà\nL’esforç per salvar el corriol camanegre dels Aiguamolls dona els seus fruits\nEl darrer cens ha comptat 74 parelles i la seva població s’ha triplicat en qüestió de vuit anys\nCastelló d'Empúries | 22·06·22 | 11:09\nUn exemplar de corriol camanegre al capvespre Emporda.info\nLa Generalitat de Catalunya ha donat a conèixer, a través de la seva xarxa de parcs naturals, els resultats del cens de la població de corriol camanegre (Charadrius alexandrinus), una au molt amenaçada, als Aiguamolls de l’Empordà. En aquest ens poblacional ha sortit un total de 74 parelles, el que representa la millor dada des que es fa seguiment al parc natural empordanès d’aquesta espècie amenaçada. En qüestió de vuit anys la població s’ha triplicat, la qual cosa genera un bri d’esperança per a aturar la seva regressió.\nEnguany destaca la consolidació del sector de cria del tram sud de la platja de Sant Pere Pescador, amb diferents parelles que han fet niu molt a prop de l’Escala. A més, ha augmentat a la platja de Can Comes, la que té un millor estat de conservació.\nEspais per recuperar-se\nTambé ha tornat a criar a la platja d’Empuriabrava, on una parella ja corria amb pollets. Si les condicions són adequades, també pot criar en platges totalment urbanes. En aquest cas l’ajuntament va deixar uns sectors on recuperar l’hàbitat natural.\nA la Rubina ha passat de 2 a 5 parelles, encara lluny del que havia estat una de les platges més importants per al corriol, perquè hi ha diversos factors que l’afecten i es veu obligat a fer els nius al salicornar.\nLa recuperació d’aquesta espècie al Parc Natural dels Aiguamolls és gràcies a l’esforç que li ha dedicat molta gent, des de la reducció important de les neteges mecàniques a bona part de les platges, els projectes de restauració dunar i la dedicació diària dels informadors durant la temporada de cria.


Cinc joves, cinc històries sobre la descoberta d'un mateix\nDavid, Adrià, Júlia, Edgar i Ester són els cinc joves que han participat a la segona edició de Ravalead@s, un projecte de televisió comunitària, participativa i juvenil del Raval, Barcelona.\n"Cinc històries sorgides d'un procés de tres mesos d'autoconeixement, de descoberta d'un mateix i de la realitat que ens envolta. Cinc realitats de cinc joves ben diferents però que comparteixen espai, ambicions i ganes de dir-hi la seva i expressar-se". Així expliquen des de la Fundació Servei Solidari la segona edició de Ravalead@s, projecte que porten a terme juntament amb l'Associació Cultural el Parlante.\nRavalead@s es va iniciar l'any passat, 2013, amb un grup de joves del barri del Raval engrescats per desenvolupar una televisió comunitària i participativa. L'objectiu era oferir als joves un espai d'interacció positiva, on poden conèixer altres nois i noies, adquirir competències TIC i treballar en un projecte comú a través del qual expressar les seves idees. El resultat van ser tres peces audiovisuals pensades, creades, interpretades i filmades pels joves participants. Els vídeos parlaven de temes d'actualitat com els desnonaments, la crisis, el racisme, el valor del grup per sobre de l'individu i la voluntat per canviar el món.\nEn la segona edició Ravalead@s "ha cedit del tot les càmeres, el protagonisme i la realització del vídeo als joves participants". Així, el David, l'Adrià, la Júlia, l'Edgar i l'Ester, després de tres mesos de treball, han creat una obra molt personal. En aquest vídeo es recullen els cinc treballs i algunes imatges on els/les protagonistes expliquen el procés de creació.\nvídeo, Raval, joves, Servei Solidari, televisió comunitària, elParlante, mediació i cohesió social, comunicació associativa


Professionals d'un ambulatori de Barcelona fent atenció telefònica durant la pandèmia de coronavirus / ICS Barcelona\nMeritxell M. Pauné 15/07/2020 10:58 pm\nEl repunt de coronavirus a Barcelona ciutat agafa a contrapeu el personal sanitari dels ambulatoris, la gran trinxera invisible de l’epidèmia. Molt cansats físicament i mentalment després del pic de la pandèmia, van concentrar les vacances de tota la plantilla al juliol i agost per si a la tardor hi ha un rebrot important. També tenen companys que estan encara de baixa, perquè van emmalaltir de Covid-19 o per l’alt estrès viscut.\nPerò el virus amenaça de rebrotar ja a l’estiu i l’Atenció Primària es veu abocada a lluitar a precari contra la transmissió comunitària, sense una bona coordinació amb el polèmic equip de rastrejadors de la conselleria de Salut. Professionals de diversos ambulatoris de la ciutat han explicat al TOT Barcelona que no reben feedback de Salut Pública i alguns fins i tot dubten que les dades que transmeten s’estiguin usant realment.\nRastreig en tres fases\n“Quan introdueixes a l’ordinador un diagnòstic de Covid-19, se’t desplega una graella on has d’escriure els noms i telèfons dels contactes estrets del pacient i s’envia aquesta informació a Salut Pública”, explica Alba Brugués, presidenta de l’Associació d’Infermeria Familiar i Comunitària de Catalunya (AIFiCC). “A l’atenció primària només rastregem si hi ha contagiats dins del nucli de convivència i els donem la informació i instruccions a través del propi pacient”, afegeix.\nLa conselleria de Salut ha explicat aquest dimecres que fa la cerca exhaustiva de la resta de contactes a través d’un equip de rastrejadors, tot i que no ha precisat quants treballadors el formen. Fan una llista de totes les persones amb qui el pacient hagi estat més de 15 minuts a menys de 2 metres de distància durant les 48h prèvies a l’inici dels símptomes, per exemple companys de feina o veïns.\nUn cop està fet el llistat, un altre equip –amb 120 efectius però ampliable a 900 si cal, segons Salut– en fa seguiment trucant-los un a un. L’alcaldessa Ada Colau ha ofert personal del servei municipal de teleassistència per reforçar aquest seguiment, però el coll d’ampolla està en l’etapa prèvia: la cerca dels contactes. Salut mira ara com aprofitar l’oferta municipal per alleugerir el tap.\nDifícil posada en pràctica\nEls professionals dels ambulatoris no tenen clar com encaixen en l’engranatge perquè, sobre el terreny, la distinció entre convivents i contactes estrets no sempre és clara. I qui aporta la informació de partida és el pacient. En algunes llars vulnerables, com famílies rellogades en habitacions, sovint el pacient no sap el cognom de tots els convivents o no en té el telèfon actualitzat. Els metges apunten a la graella qualsevol pista, com noms de pila o adreces, però no saben si aquesta informació acaba sent útil o no. També apunten els noms i telèfons d’altres contactes no convivents, per si ajuda al rastreig.\nRarament els arriba algú al CAP perquè hagi estat trucat com a contacte d’un infectat i això ha disparat les sospites de descoordinació. Dues metgesses de capçalera de Nou Barris, que demanen preservar l’anonimat, relaten a aquest diari els seus dubtes. “Si Salut Pública ha detectat veïns, amics o companys de feina contagiats per un pacient meu, jo no me n’assabento”, lamenta una doctora del nord de la ciutat. “Un cas d’avui: el cuidador d’una parella d’avis els avisa que no podrà anar a treballar perquè té coronavirus i el fill ens truca per explicar-ho. Ningú altre ens ha trucat, si no fos pel fill no sabríem que aquests pacients fràgils nostres són contactes estrets d’un positiu i se’ls ha de fer una PCR”, exemplifica.\n“A la pràctica és el propi pacient el que acaba fent córrer la veu”, assegura. I sort d’això, perquè la plantilla minvada i exhausta de l’ambulatori no podria garantir-ho sempre: “Si ja no tenim prou plantilla per cobrir les baixes i vacances normals, ara a més hem de visitar residències mentre recuperem els controls ordinaris, atenem urgències, fem consultes telemàtiques… Imagina’t a sobre fer el rastreig de tots els contactes, seria inassumible!”, protesta. També lamenta el “descrèdit constant” de la Primària per part dels col·legues que treballen en hospitals: “Ens tracten com si fóssim les seves secretàries”.\nDavant del dubte, doble feina\n“No tenim clar qui rep la informació que enviem, ni si li és útil o no”, apunta l’altra doctora de Nou Barris consultada. “No tenim feedback de Salut Pública, no sabem si aquells noms sense telèfon que hem apuntat a la graella han estat localitzats, si els telèfons aportats pel pacient eren correctes…”, coincideix.\nAl seu centre, en un dels barris més pobres de la ciutat, la plantilla s’ha autodeterminat i ha decidit formar un equip de seguiment de pacients positius: “Potser assumim feina que haurien de fer altres, perquè no sabem si algú està fent aquest seguiment”. “En la nostra comunitat és imprescindible, molts pacients necessiten acompanyament i hi ha pisos on viu molta gent junta”, remarca.\nUn altre equip es dedica només a fer PCR, en un horari fix. Així els casos sospitosos es poden fer el test el mateix dia o com a màxim l’endemà. Els resultats arriben en 24-48 hores. Fan moltes proves i, com arreu, la majoria surten negatives. Això no vol dir que no els donin feina, al contrari: “Igualment els has de fer aïllar-se, donar cita per la prova, enviar els resultats…”.\nMeritxell Sánchez-Amat, presidenta del Fòrum Català d’Atenció Primària (FOCAP) i metgessa al CAP Besòs, considera que “no s’ha fet una bona difusió de què han de fer els CAP”. Sense coordinació entre rastrejadors i metges de capçalera, avisa, “no es tanca el cercle”. “El personal extern que fa el seguiment són mers informadors, si aquell contacte trobat té símptomes igualment haurem de gestionar des del seu CAP la cita per fer-se una prova de coronavirus”, assenyala.\nTampoc hi ha feedback a la inversa, avisa, i això és una pèrdua d’eficiència. “Si els rastrejadors truquen des d’un número ocult o de centraleta els interessats potser no els agafen el telèfon; si els CAP ho sabéssim podríem intentar una repesca des del barri”, agrega. Per tot plegat, el representants del sector estan força molestos. “Diversos col·lectius d’atenció primària ens vam reunir amb la consellera fa dues setmanes i ja li vam advertir que aquest sistema de rastreig està mal plantejat”, assevera.\nNou Hotel Salut al Besòs\nEl repunt de positius de Covid-19 ha obligat els treballadors socials dels ambulatoris a recuperar les estratègies per garantir els confinaments segurs. “L’Ajuntament ja ens ha confirmat que ens manté els oberts de menjar a domicili, neteja… L’activitat ara és molt inferior a la del pic de la pandèmia, però si ve una onada estaran ja en marxa”, exposa Jordi Riba, coordinador de Treball Social a la territorial barcelonina de l’Institut Català de la Salut (ICS). Per primer cop l’equip d’un centenar de treballadors socials sanitaris de la capital té un reforç d’estiu: 8 persones contractades al juliol i agost per cobrir vacances i que no s’acumulin expedients sense resoldre.\nTambé ha seguit operatiu, tot i que en una altra ubicació, l’Hotel Salut ‘social’ per acollir positius que no tenen un domicili adequat per confinar-se. “El que teníem obert a Barcelona, el Melià Sarrià, havia de tancar per obres i vam traslladar els 4 últims pacients que hi quedaven a un altre hotel de la cadena”, explica. L’1 de juliol va obrir el nou espai, l’Hotel Barcelona Condal Mar by Melià, que té 180 places. “I si l’omplíssim, n’obriríem un altre”, assegura Riba.\nEl circuit de reallotjament funciona molt bé, perquè ja porta mesos de rodatge. Ara acull pacients de Barcelona ciutat i de les regions sanitàries metropolitana nord i sud. Aquest dimarts al matí tenia ingressats 31 pacients lleus i preveia rebre’n 3 més durant el dia. De moment compta amb 2 infermeres contractades expressament per atendre els ingressos en aquest allotjament.\nLa coordinació s’ha assignat al CAP Besòs, malgrat que no està a la seva zona d’influència. L’ambulatori del Poblenou al que li tocava ja havia assumit la supervisió de diverses residències d’avis i en canvi el del Besòs no en té cap adscrita. “Fins ara només ens ha suposat sobretot feina extra administrativa, però si s’omple no donarem a l’abast”, avisa Sánchez-Amat.\nLes PCR es van normalitzant\nHa costat una mica i encara hi ha excepcions, però avui la majoria d’ambulatoris ja poden fer les proves PCR amb agilitat. Permeten entomar amb més eficàcia el repunt de positius lleus d’aquests dies, que totes les fonts consultades en aquest reportatge asseguren haver notat. “Sospitem que hi ha transmissió comunitària però per sort ara tenim els tests. Els fem el mateix dia o com a molt l’endemà d’hora al matí, el mateix dia cultivem i l’endemà tenim resultats”, explica la directora del CAP Sant Andreu, la infermera Cristina Boté.\nLa vigilància de les residències també es va encarrilant poc a poc. “Nosaltres en supervisem dues petitones i les tenim ara molt ben controladetes, han après força la lliçó”, sosté Boté. El mateix amb el material dels Equips de protecció individual (EPI): segons la responsable no van arribar a faltar mai del tot al seu CAP, però ara han pogut emmagatzemar-ne molt i estan més tranquils.\nEl major nombre de casos aquest juliol, explica Alba Brugués (AIFiCC), ha obligat a “tornar a encongir les agendes de les visites ordinàries”, després de dos mesos i mig en què havien pogut “cobrir els mínims” i recuperar el seguiment dels pacients crònics. Segons Brugués, actualment dona positiu “menys d’un 10%” dels tests ràpids que fan a pacients simptomàtics. La ràtio baixa s’explica en part perquè es fan moltes PCR: el coronavirus té tants símptomes potencials que cal descartar-lo en molts quadres clínics diferents.\n“El gran rebrot que temíem per la tardor creiem que s’està avançant i els qui tenen vacances agafades a l’agost ja verbalitzen que potser no les podran fer”, diu Brugués. “Els professionals de la salut estem molt cansats i es nota, hi ha més irritabilitat”, diu. “Ara mateix un rebrot gros ens costaria molt anímicament”, afegeix. A molts equips d’Atenció Primària, afirma, “cada setmana hi ha algú que peta i ha d’agafar una baixa curta per descansar 3 o 4 dies”.\nColau descarta un “confinament general” a Barcelona